… pe strada Rodnei din Satu Mare.
Verificările s-au efectuat ca urmare a unei reclamații înregistrate de la un consumator, urmărindu-se modul în care sunt respectate prevederile legale în domeniu.
Ținând cont de neregulile constatate la Lidl Discount SRL, echipa de control a aplicat următoarele sancțiuni: • 3 amenzi contravenţionale, în cuantum de 32.000 de lei • oprirea definitivă de la comercializare a fructelor și legumelor neconforme • oprirea temporară a activității, până la remedierea deficiențelor.
De notat că comisarii CJPC Satu Mare au identificat mai multe deficiențe, după cum urmează: • folosirea unor vitrine frigorifice și camere frig neigienizate, cu praf în exces și corpuri străine • paviment și rafturi neigienizate • produsele pe bază de lapte cu adaos de alte grăsimi, altele decât cele lactate se comercializau împreună cu produsele lactate autentice fără a fi delimitate pe rafturi • la raionul de fructe au fost identificate fructe depreciate • nerespectarea temperaturii de păstrare la congelatorul cu produse din pește. Operatorul economic a solicitat ridicarea măsurii opririi temporare a activității în data de 13 martie.
Întrucât comisarii CJPC Satu Mare au constatat faptul că măsurile au fost îndeplinite în totalitate, măsura opririi temporare a fost ridicată. Comisarii CJPC Satu Mare vor continua acțiunile de verificare a respectării drepturilor consumatorilor și, așa după cum au demonstrat în diverse cazuri, indiferent de operatorul economic, vor fi luate măsuri urgente de conformare, inclusiv sancțiuni contravenționale complementare, după caz.
CITEȘTE ȘI: